google/wiki40b huggingface dataset:
עדן חסון

ביוגרפיה

עדן חסון נולד ב-1994 בפרדס חנה במשפחה דתית, להוריו אסתר, סייעת לגננת ויורם, נהג משאית. בתקופת שירותו הצבאי שירת בבסיס חיל האוויר במצפה רמון, שם היה חלק מכיתת כוננות. את דרכו המוזיקלית החל בכתיבה והלחנת שירים לזמרים כמו פאר טסי, עדן בן זקן ואיתי לוי.
ב-24 בדצמבר 2017 הוציא את סינגל הבכורה שלו "שמישהו יעצור אותי", שביים בעצמו את הקליפ. השיר זכה להצלחה רבה ודורג במקום הרביעי בשיר השנה 2018 של גלגלצ. כמו כן, חסון זכה עם היצירה בפרס "שיר השנה" של אקו"ם ב-2019.
ב-3 במאי 2018 הוציא את הסינגל השני שלו "ילדים כאלה", שביים בעצמו את הקליפ וזכה גם כן להצלחה וכיכב בראש המצעדים. בהמשך השיר נבחר לייצג את ישראל באירוויזיון הילדים 2018 בביצוע של נועם דדון. ב-21 במאי יצא הסינגל "בא לי לחבק אותך" שכתב והלחין עבור עדן בן זקן. ב-15 באוגוסט הוציא את הסינגל השלישי שלו "שיכורים". ודורג במקומות גבוהים במצעדים. ב-22 באוקטובר הוציא את הסינגל הרביעי שלו "מתפוצץ לי הראש". ב-10 בדצמבר הוציא את הסינגל החמישי שלו "אני מבולבל".
ב-29 בינואר 2019 הוציא סינגל נוסף "היי די.ג'יי". ב-12 במרץ הוציא את הסינגל השביעי "כפיות". ב-24 במרץ הוציא את הסינגל השמיני "איך את אוהבת". ב-30 במרץ הוציא את הסינגל התשיעי "עיניים". ב-4 באפריל יצא אלבום הבכורה שלו "שמישהו יעצור אותי", שכלל בו תשעת הסינגלים. במאי נודע שחסון זכה בפרס אקו"ם על שיר השנה "שמישהו יעצור אותי". ב-4 ביולי הוציא את השיר "שונה מהנוף" ביחד עם עדן בן זקן.
ב-3 בספטמבר 2019 הוציא את הסינגל הראשון, "כשנגמרת הסופה", מתוך אלבום חדש עתידי.

חיים אישיים

כיום חסון מתגורר בחדרה.
אלפונסו פרס

קריירת המועדונים

בשנת 1990, אלפונסו ערך את הופעת הבכורה שלו בקריירה המקצוענית בקבוצת ריאל מדריד. אף על פי שמעולם לא הצליח לבסס את מעמדו בהרכב הפותח ושיחק לרוב כמחליף לאמיליו בוטרגניו ואיבן זמורנו, הוא סייע למדריד לזכות באליפות ליגת העל הספרדית בעונת 1994/1995.
בקיץ 1995, אלפונסו חתם בקבוצת ריאל בטיס. בעונתו השנייה בה, 1996/1997, הוא כבש 25 שערים, שהיו מספר השערים הרב ביותר שהבקיע שחקן בעונה אחת בהיסטוריה של המועדון; וסייע לקבוצה לסיים במקום הרביעי. הוא שיתף פעולה בחוד ההתקפה יחד עם פייר לואיחי צ'רובינו, ויחד הם הבקיעו 60 שערים בליגה הספרדית בין השנים 1995 ו-1997.
בעונת 2000/2001, אלפונסו הוחתם על ידי ברצלונה. הוא התקשה בתקופתו בברצלונה והבקיע שני שערים בלבד בעונתו הראשונה בקבוצה. הוא הושאל לקבוצת אולימפיק מרסיי מליגת העל הצרפתית בינואר 2002 (יחד עם אלברטו ריברה), אך שוב נכשל.
בעונת 2002/2003 ברצלונה השאילה את אלפונסו לריאל בטיס, שהחתימה אותו באופן קבוע בסיום אותה עונה. לאחר שתי עונות נוספות שבהם סבל מפציעות והחמיץ את רובן (עשרה משחקים בלבד ללא שערים בעונת 2004/2005), אלפונסו פרש מכדורגל עם תום חוזהו ביוני 2005. מאוחר יותר הוא חזר לריאל מדריד, והצטרף לקבוצת הוותיקים שלה.

קריירה בינלאומית

אלפונסו ערך 38 הופעות עבור הנבחרת הלאומית של ספרד, והבקיע 11 שערים. הוא ערך את הופעת הבכורה שלו במשחק ידידות נגד אנגליה ב-9 בספטמבר 1992 בסנטנדר שבקנטבריה.
אחד מהשערים המפורסמים ביותר של אלפונסו במדי נבחרת ספרד היה בשלב הבתים של יורו 2000 נגד יוגוסלביה. ספרד הייתה בפיגור 3-2 בתוספת הזמן, בעוד היא הייתה צריכה לנצח על מנת לעלות לשמינית הגמר. גאיסקה מנדייטה הבקיע שער בעיטת עונשין בדקה ה-90, ובשניות הסיום של המשחק אלפונסו הבקיע שער נוסף, שהיה השני שלו במשחק, והוביל את נבחרתו לניצחון 3-4.
אלפונסו שיחק בכל המשחקים של ספרד, ביניהם משחק מול בולגריה שבו הבקיע שער שוויון דקה אחת בלבד אחרי שנכנס. הוא אף שיחק בשני משחקים במסגרת מונדיאל 1998.
בנוסף, אלפונסו היה חבר בנבחרת האולימפית של ספרד שזכתה במדליית הזהב בטורניר הכדורגל באולימפיאדת ברצלונה (1992).
ארנולד ווסלו

ביוגרפיה

ווסלו נולד בפרטוריה למשפחת שחקני תיאטרון.
את כישורי המשחק שלו גילה עוד כתלמיד תיכון, כשסיים את לימודיו ואת שירותו הצבאי נרשם ווסלו ללימודי דרמה מקצועיים.
ווסלו התחיל את הקריירה שלו בתיאטרון המקומי שבאזור מגוריו וזכה במספר פרסים על הופעות שייקספיריות.
לאחר גיחה קצרה לתחום הטלוויזיה בדרום אפריקה פנה לקולנוע וקטף פרסים נוספים על הופעותיו בסרטים מקומיים.
בתחילת שנות ה-90 עבר להתגורר בארצות הברית ועשה את הופעת הבכורה שלו בהוליווד בסרטו של רידלי סקוט "1492: מעבר לאופק".
את הופעתו הגדולה הראשונה עשה ווסלו בסרט הפעולה "מטרה קשוחה" בתור פיט ואן קליף צייד הראשים שעליו לחסל את צ'אנס בורדה (ז'אן קלוד ואן דאם).
ווסלו החליף את ליאם ניסן בתפקיד דארקמן בשני סרטי ההמשך לסרט גיבורי העל המצליח של סם ריימי "דארקמן".
ווסלו התפרסם ברחבי העולם בתפקיד הכהן הימוטאפ בסרטי ההרפתקאות "המומיה ו"המומיה חוזרת".
השתתף בקומדיית הריגול "קודי בנקס סוכן סמוי" ובעונה הרביעית של הסדרה " 24" בתפקיד הטרוריסט הטורקי חביב מרוואן.
בשנת 2006 שיחק לצד טייריס גיבסון בסרט האקשן "מהמותן למטה". בהמשך השנה הופיע ווסלו בדרמת המלחמה "לגעת ביהלום" בתור שכיר החרב קולונל קוטזי הנעזר בשורותיו דני ארצ'ר (לאונרדו דיקפריו) במציאת יהלום נדיר.
ב-2009 השתתף בסרט הפעולה "ג'י.איי.ג'ו כוח המחץ" בתור זארטן מתנקש בכיר בארגון הקוברה.
ווסלו הוא בעל אזרחות אמריקאית והיה נשוי במשך שלוש שנים לשחקנית ננסי מולפורד.
ווסלו נישא בשנית למנהלת השיווק סילביה אהי, הזוג פועל ביחד בארגון למען זכויות בעלי חיים.
יצחק בן-אפרים

ביוגרפיה

יצחק מוסקוביץ' נולד בפיאטרה ניאמץ, רומניה. בהיותו בן 4 עברה משפחתו לבוקרשט, ובתקופת לימודיו בתיכון החל את פעילותו בתנועת "השומר הצעיר", שם השתלב בהנהגה. בשנת 1935 עלה לא"י והיה ממייסדי קיבוץ שמיר. בשנת 1944 התנדב לצבא הבריטי והוצנח ברומניה יחד עם שייקה דן.
יצחק בן-אפרים ושייקה דן היו אמורים לסייע בחילוץ טייסים בריטים ואמריקאים שנאלצו לצנוח ברומניה, להציל יהודים ולארגנם לעלייה ארצה. לאחר סיום המלחמה השניים המשיכו ועסקו בשיקום התנועה הציונית ברומניה.
בשנת 1948 חזר בן-אפרים ארצה, ונהייה גזבר המועצה האזורית גליל עליון וגם הגזבר בקיבוצו. בגיל 43 הוא פנה ללימודי הנדסת ייצור בטכניון והמשיך בלימודיו עד קבלתו תואר שלישי באוניברסיטת ניו יורק. בן-אפרים נמנה עם מקימי המרכז לחינוך טכנולוגי בחולון ומאוחר יותר התמנה לפרופסור להנדסת תעשייה וניהול באוניברסיטת בן-גוריון. בשנת 1996 יצא לאור ספרו "ממצור בארץ ליהדות נצורה".
ג'ורג' מייקל

1963–1981: חיים מוקדמים

מייקל נולד באנגליה, במזרח פינצ'לי שבצפון לונדון, לאב יווני-קפריסאי שהיה מסעדן ולאם אנגליה. סבתו מצד אמו הייתה יהודייה.
מייקל החל את קריירת המוזיקה שלו בלהקה The Executive, אותה הקים יחד עם חבריו מבית הספר, אנדרו רידג'לי, אחיו של רידג'לי (פול) ודייוויד אוסטין. הלהקה לא החזיקה מעמד זמן רב, ומייקל החל לעבוד בעבודות מזדמנות כדי לכלכל עצמו.

1984–2014: קריירת סולו

הסינגל הראשון שלו כסולן, Careless Whisper  שיצא בשנת 1984, היה לאחד השירים המושמעים ביותר בשנות ה-80. זאת למרות שהצמד עדיין היה פעיל והשיר היה חלק מאלבום של וואם. השיר אף נבחר בינואר 1995 בידי מאזיני רדיו קפיטול כתקליט האהוב ביותר על תושבי לונדון בכל הזמנים.
אחד מהלהיטים המצליחים ביותר בקריירת הסולו של מייקל הוא השיר Faith, מאלבום הנושא שם זה שיצא ב-1987, אלבומו הראשון. האלבום עצמו הוביל במספר המכירות באירופה ובאמריקה באותה תקופה וארבעה שירים מתוכו הצליחו במצעדי הלהיטים בארצות הברית.
להיטיו הרבים של מייקל כוללים את Father Figure‏, Kissing a Fool‏, One More Try‏, Freedom 90‏, Fastlove‏, Jesus to a Child‏, Don't Let the Sun Go Down on Me‏ (דואט עם אלטון ג'ון), ולאחר 2002, Freeek! והשיר/וידאו קליפ השנוי במחלוקת Shoot the Dog המביע פרשנות אישית על השותפות של טוני בלייר עם ג'ורג' בוש הבן במלחמה בטרור.
בשנת 1992 הופיע מייקל בהופעה לזכרו של פרדי מרקיורי, ושר את השירים Somebody To Love ו "39". לאחר שכמעט לא הופיע מאז, חזר בשנת 2006 לסיבוב הופעת בשם 25 Live בו הופיע 106 פעמיים ברחבי העולם במשך שלוש שנים לפני 1.3 מיליון צופים, בעיקר באצטדיונים. בין השאר היה הראשון להופיע באצטדיון ומבלי החדש.
במרץ 2014 יצא אלבומו האחרון, Symphonica.

2011–2016: סוף חייו

ב-21 בנובמבר 2011 התמוטט מייקל במהלך סיבוב הופעות באירופה, ואושפז בבית חולים בווינה במצב קשה ובסכנת חיים בעקבות דלקת ריאות חמורה בה לקה. הוא השתחרר מבית החולים בתום חמישה שבועות אשפוז, וחזר למסע ההופעות שנקטע בעקבות מחלתו.
מייקל נפטר בביתו שבאנגליה ב-25 בדצמבר 2016. לאחר מותו קבע פתולוג כי סיבת המוות היא קרדיומיופתיה (חולי שריר הלב), שנבעה ממיוקרדיטיס (דלקת שריר הלב) וכבד שומני.

חיים אישיים

ב-1998 מייקל נעצר בעוון של "מעשה זימה" עם גבר בשירותים ציבוריים. הוטלו עליו קנס ו-80 שעות של עבודות שירות, ועצם היותו הומוסקסואל התגלה ברבים.
באוגוסט 2010 הורשע מייקל על-פי הודאתו בנהיגה תחת השפעת סמים, ובספטמבר נשלח לשמונה שבועות מאסר והוטל עליו קנס כספי בסך 1,250 יורו.
אתר האינטרנט "סנטה מוניקה אובזרבר" פרסם ידיעה התומכת בשמועות שהופרכו במשך שנים, ולפיה מייקל היה נשא של נגיף ה-HIV ומותו נגרם כתוצאה ממנו. ימים ספורים לאחר שהזמר הפופולרי הלך לעולמו הכריז פאדי פוואז, שהיה בן זוגו של הזמר- בסדרת ציוצים שהעלה בטוויטר ומאז כבר הוסרו מהרשת, כי ג'ורג' מייקל התאבד.
בית הכנסת הישן (ארפורט)

היסטוריה ושימור

החלקים העתיקים ביותר של המבנה מתוארכים ל-1094, אך רובם מתוארכים לסביבות 1270 עד תחילת המאה ה -14.
בשנת 1349 נרצחה האוכלוסייה היהודית וגורשה מן העיר בפוגרום, המכונה "טבח ארפורט". בית הכנסת ניזוק. ארפורט מועצת העיר השתלטו על הבניין ומכרו אותו לסוחר מקומי. הוא הוסב למחסן והיו בו שינויים בפנים.
מהמאה ה-19, הבניין שימש אולם נשפים, מסעדה ואפילו באולינג. שינויים אלה גרמו לכך שבית הכנסת הישן נשכח בעיקר. ההיסטוריה שלה לא הוכרה, דבר שעזר להגן עליו בתקופה הנאצית.
בסוף שנות ה -80 התחדש העניין בבניין הישן. ההיסטוריון האדריכלי אלמר אלטווסר החל לחקור אותו ב-1992. מועצת העיר ארפורט רכשה את הנכס ב-1998 וחקרה ושימרה אותו. כל שלבי העבר של הבניין נשמרו, לא רק השימוש בו כבית כנסת.
בשנת 2007 התגלה מקווה נדיר, משנת 1250, על ידי ארכאולוגים לא הרחק מבית הכנסת הישן.
בשנת 2015 הוצעו בית הכנסת הישן והמקוה כאתר מורשת עולמית. לא התקבלה החלטה סופית.

מוּזֵיאוֹן

בית הכנסת הישן נפתח במוזיאון ב -27 באוקטובר 2009.
המוזיאון משכן לצמיתות את אוצר ארפורט, מטמון של מטבעות, עבודות של תכשיט ותכשיטים שנחשבו כי הם שייכים ליהודים שהחביאו אותם בזמן הטבח בארפורט בשנת 1349. החלקים נמצאו בשנת 1998 בקיר בית בשכונה יהודית מימי הביניים בארפורט.
המוזיאון מציג גם פקסימיליות מכתבי יד עבריים של ארפורט. אלה הם אוסף כתבי יד מימי הביניים המתוארכים למאות ה-12 עד המאה ה-14. הם הגיעו לידי מועצת העיר ארפורט לאחר טבח ארפורט בשנת 1349. הם היו חלק מהספרייה הלותרנית במנזר אוגוסטינוס לשעבר של ארפורט. בשנת 1880 הם נמכרו לספרייה המלכותית בברלין, הספרייה הנוכחית של מדינת ברלין. כאן נשמרים כתבי היד המקורי תוספתא, המתוארכת למאה ה-12.

ארפורט תוספתא

אחד מכתבי היד של ארפורט הוא תוספתא, המתוארכת למאה ה -12. התוספתא של ארפורט היא העתיקה מבין שלושת כתבי התוספתא בלבד.
השניים האחרים הם התוספתא של וינה, משלהי המאה ה-13, שהוחזקה על ידי הספרייה הלאומית האוסטרית והתוספתא הלונדונית, מהמאה ה-15, שהוחזקה על ידי הספרייה הבריטית.
הרב משה שמואל צוקרמנדל היה הראשון שהצביע על חשיבותו של ארפורט תוספתא במחקרו עליו שפורסם בשנת 1876.
M93

היסטוריה

האסטרונום הצרפתי שארל מסיה צפה בצביר ב-20 במרץ 1781 והכניס אותו לקטלוג מסיה תחת התיאור "צביר של כוכבים קטנים ללא ערפיליות בין הכלב הגדול וחרטום הספינה". קרוליין הרשל, אחותו של ויליאם הרשל צפתה בצביר ב-26 בפברואר 1783 וציינה שאחיה ספר לפחות 40 כוכבים בצביר וייתכן שיש בו למעלה מ-100 כוכבים. זהו הרישום הראשון של תצפית שביצעה קרוליין הרשל בקריירה שלה כאסטרונומית. ג'ון הרשל צפה בצביר בשנת 1831 וציין שהוא די גדול, לא מאוד דחוס ולא מאוד מפוזר, די עשיר ומכיל כוכבים עם בהירות מדרגות 8 עד 13.

מאפייני הצביר

קוטרו של M93 הוא כ-23 שנות אור ומרחקו ממערכת השמש הוא כ-3,600 שנות אור כך שגודלו הזוויתי הוא כ-22 דקות קשת - כשני שלישים מקוטרו של הירח המלא. הכוכבים הבהירים יותר שבו יוצרים צורת משולש שרוב הכוכבים האחרים נמצאים בתוכו. הוא מכיל כ-80 כוכבים שהבהירים מביניהם הם ענקים כחולים מסוג ספקטרלי B9 עם בהירות נראית מדרגה 8 ויש בו גם מספר ענקים אדומים. מסתו הכוללת מוערכת בכ-1,700 מסות שמש.

תצפית

M93 נמצא כ-1.5 מעלות מצפון-מערב לכוכב ξ (קסי) בירכתי הספינה וכ-8.5 מעלות ממזרח-צפון-מזרח לכוכב הבהיר וזן שבקבוצת כלב גדול. עם בהירות מדרגה 6.0 הוא ניתן לצפייה ללא ציוד עזר רק בתנאים מיטביים. משקפת פשוטה מאפשרת להבחין בו בקלות וטלסקופ חובבים מאפשר להבחין בעשרות מכוכבי הצביר הבהירים. טלסקופ בינוני מאפשר לראות מעל למאה כוכבים, אבל חלק גדול מהם הם כוכבי שביל החלב שאינם קשורים לצביר.
כ-9 מעלות מצפון ל-M93 נמצא הצביר הפתוח M46 ובסמוך אליו, כ-1.3 מעלות ממערב-צפון-מערב, נמצא הצביר הפתוח M47.
מחיית שבעה עממים

מקור המצוה

מקור המצווה מופיע בספר דברים: "רַק מֵעָרֵי הָעַמִּים הָאֵלֶּה אֲשֶׁר ה' אֱלֹהֶיךָ נֹתֵן לְךָ נַחֲלָה לֹא תְחַיֶּה כָּל נְשָׁמָה. כִּי הַחֲרֵם תַּחֲרִימֵם הַחִתִּי וְהָאֱמֹרִי הַכְּנַעֲנִי וְהַפְּרִזִּי הַחִוִּי וְהַיְבוּסִי כַּאֲשֶׁר צִוְּךָ ה' אֱלֹהֶיךָ" (דברים כ טז).

טעם המצוה

הרמב"ם כותב כי התורה סמכה את האיסור של "לא תחיה כל נשמה" לאזהרה "למען אשר לא ילמדו אתכם לעשות ככל תועבתם אשר עשו לאלהיהם וחטאתם לה' אלהיכם" לזהר כי אין לחשוב שמחיית עמים אלו היא אכזריות או שאיפת נקמה אלא היא חשובה כפעולה שמחייבת אותה "המחשבה האנושית" לסלק כל מי שסטה מדרכי הצדק. גם המשך חכמה הרחיב את הדיבור בנימוקי מצווה זו וקשר את המצווה אל ברכת ה' לאברהם כי יירש זרעו את שער אויביו ולמרות כן לא יתדבק בזרעו מידת האכזריות:
אמנם עכשיו שאברהם השתמש במדת האכזריות לשחוט את בנו יחידו הנולד לו לזקנותו אשר הוא נגד הטבע ולא כוון, רק לקיים רצון ה' יתברך ולפרסם אלקותו, לכן מעתה "ירש זרעך את שער שונאיו". שמעתה נתונים העמים הנשחתים, הם הז' אומות שבארץ ישראל שנאמר עליהם "לא תחיה כל נשמה" (דברים כ טז), ואסור לחמול אף על עולל ויונק שלזה צריך אכזריות לכאורה. ובכל זאת אני יודע כי "והתברכו בזרעך" כו', שלא יכוונו בהאכזריות, רק לקיים מצות ה' יתברך.
— משך חכמה, ספר בראשית, 45

המצווה בימינו

בימינו אבדה משמעותה העיקרית של המצווה, מכיוון שלא ניתן לזהות כיום עם המזוהה אתנית עם השבע אומות. ואילו לדעת הרמב"ם המצווה נוהגת בכל זמן בתנאי שיהיה ברור כי אדם מסוים הוא אכן צאצא משבע אומות הללו.
אלגה

גאוגרפיה

אלגה נמצאת נמצאת כ-1,019 קילומטרים מעיר הבירה אסטנה וכ-45 קילומטרים מבירת המחוז אקטובה. העיירה נמצאת על גדות נהר האילק .

תנועה ותחבורה

העיירה ממוקמת ליד כביש A27. התחבורה הציבורית העיקרית של התושבים באלגה הם מיניבוסים קטנים.

היסטוריה

ב-10 בפברואר 1934 התקבלה אלגה ככפר עבודה, וב-1961 הוכרזה אלגה כעיירה.
בתקופה הסובייטית, פעל בעיירה מפעל כימי שבו יצרו דשן. הוא נסגר ונהרס מאחר שגרם לנזק סביבתי חמור].

חינוך ותרבות

בעיירה ישנם בתי ספר, בית יתומים, בריכת שחייה, מכללה תעשייתית-טכנית ובית ספר לנוער שבו נלמד רק ספורט.
שנות ה-50 של המאה ה-16

סקירה כללית

פרק זה לוקה בחסר. אנא תרמו לוויקיפדיה והשלימו אותו.

אירועים בולטים בעולם

פרק זה לוקה בחסר. אנא תרמו לוויקיפדיה והשלימו אותו.

מדע וטכנולוגיה

פרק זה לוקה בחסר. אנא תרמו לוויקיפדיה והשלימו אותו.

אישים בולטים

פרק זה לוקה בחסר. אנא תרמו לוויקיפדיה והשלימו אותו.
בריאן צ'סקי

ביוגרפיה

בריאן צ'סקי נולד ב-29 באוגוסט 1981 בניסקיונה, ניו יורק. הוא בנם של דבורה ורוברט צ'נסקי; אביו ממוצא פולני ואמו ממוצא איטלקי. הוריו היו עובדים סוציאליים ויש לו אחות צעירה בשם אליסון. בתור ילד, צ'סקי התעניין באמנות, באיור העתקים של ציורים ובעיצוב, בו התעסק בעיצוב נעליים וצעצועים. מאוחר יותר התעניין באדריכלות נוף ועיצוב.
בשנת 1999, צ'סקי החל ללמוד בבית הספר לעיצוב של רוד איילנד. הוא קיבל תואר ראשון לאמנות בעיצוב תעשייתי ב-2004. במהלך הזמן שלו ב-RISD, צ'סקי הכיר את ג'ו גביה, שהיה מאוחר יותר ממייסדי Airbnb.

קריירה

אחרי הלימודים בבית הספר לעיצוב ברוד איילנד עבד צ'סקי  כמעצב תעשייתי ואסטרטג ב-3DID, לוס אנג'לס. מאוחר יותר הוא עבר לסן פרנסיסקו, ושכר דירה עם שותפו, גביה. באוקטובר 2007, "אגודת המעצבים התעשייתיים של אמריקה" אירחה כנס גדול בסן-פרנסיסקו ובעטיו כל המלונות היו בתפוסה מלאה. השותפים לא יכלו להרשות לעצמם לשלם את שכר הדירה עבור אותו החודש והחליטו להשכיר את הדירה שלהם בשביל כסף. הם רכשו שלושה מזרני אוויר והחלו לשווק את הרעיון הזה כ-"Airbed and Breakfast", עם שלושה אורחים שהגיעו להתארח כבר בלילה הראשון.
בפברואר 2008, מייסד שותף שלישי נכנס לחברת Airbnb, האדריכל בוגר הרווארד נתן בלשרצ'יק. כל שותף-מייסד קיבל תפקיד בתוך החברה החדשה, כאשר צ'סקי הוא המנכ"ל ומוביל החברה. על מנת לקבל מימון, צ'סקי ושאר המייסדים יצרו מהדורה מיוחדת דגנים בשם "אובמה אוס" או" ו"קפטן מקיינס", המבוססים על המועמדים לנשיאות ברק אובמה וג'ון מקיין. המאיץ הנחשב Y Combinator התרשם מהיצירתיות והתעוזה שביצור קופסאות דגני בוקר, וקיבל את Airbnb לתוך תוכנית המימון הראשונית (Seed) שלו. בשנה הראשונה שלה, החלה החברה להתרחב מחוץ לאמריקה ופתחה מספר סניפים באירופה. בשנת 2011, צ'סקי כתב מכתב מטעם החברה על טיפולה בתלונה של מארח על ונדליזם שבוצע בנכס שלו על ידי הכרזה על קו חם של 24 שעות, מוקד, צוות נוסף, תמיכה, אחריות על גניבה או ונדליזם. ב-2015, צ'סקי הודיע כי Airbnb יהיה נותן החסות הרשמי של המשחקים האולימפיים בריו דה ז'ניירו, ברזיל 2016. הוא אמר כי יותר מ-120,000 אנשים התארחו בדירות Airbnb במהלך מונדיאל 2014. שוויה של Airbnb נאמד ב-20 מיליארד דולר, נכון למרץ 2015.
ב-1 ביוני 2016, צ'סקי הצטרף לתוכנית 'התחייבות הנתינה' יחד עם וורן באפט ועם ביל גייטס, קבוצה נבחרת של מיליארדרים שיש להם מחויבות לתרום את רוב הכסף שלהם. הוא תיאר כמה את המוטיבציה שלו: "עם ההבטחה הזו, אני רוצה לעזור ליותר ילדים להבין את המסע שאני עברתי. אני רוצה להראות להם את החלומות שלהם, ולא להגביל את עצמם על ידי מה שהם רואים לנגד עיניהם. הגבולות שלהם לא באמת מוגבלים. וולט דיסני אמר פעם, "אם אתה יכול לחלום את זה, אתה יכול לעשות את זה." אני רוצה לעזור להם חלום."

פרסים

ב-2015, צ'סקי נכנס לרשימה היזמים העשירים ביותר מתחת לגיל 40 של המגזין פורבס. צ'סקי הוכר בטיים מגזין כאחד מ-100 האנשים המשפיעים ביותר לשנת 2015. במאי 2015, הנשיא אובמה הכיר בצ'סקי כשגריר של יזמות עולמית. הוא גם נמנה ברשימת 400 צעירי פורבס ב-2016.
ז'אן כהן

דוקטור ז'אן כהן (ברומנית: Jean Cohen;‏ 1910 - ? ) היה עורך דין ופעיל ציוני מרכזי ביהדות רומניה, מנידוני משפטי הציונים ברומניה.
כהן בוגר הפקולטה למשפטים של אוניברסיטת בוקרשט ובעל תואר דוקטור במשפטים מאוניברסיטת רומא. היה פעיל כעורך דין בלשכת אילפוב, ברומניה ובעל חברות שונות למסחר בינלאומי בתחום הכימיה והעץ. ב-1932 נרשם לארגון renașterea (הלידה מחדש) והיה חבר בהנהגת הארגון עד 1936. מ-1936 ועד 1938 היה חבר בהנהגת המפלגה היהודית הרומנית ובהמשך מזכיר כללי שלה.
ברומניה קמה מפלגת הציונים הכלליים ביום 24 בינואר 1947 ובוועד הפועל שלה היו ז'אן כהן, דוקטור Marcu R. Cohin, לאון יצהר ומישל לייבה. בשנים 1939 - 1940 היה חבר בוועד הפועל הציוני. בשנים 1945 - 1947 היה מזכיר כללי של הקונגרס היהודי העולמי - מגזר רומניה.
בתקופת שואת יהודי רומניה ושואת יהודי צפון טרנסילבניה פעל כהן להצלת יהודים וכאשר נוסד בבוקרשט הוועד לסיוע והצלה של הפליטים הוא נכלל בין מרכיביו, כולם מנהיגים ציונים. כאשר נעצרו בסיביו 74 צעירים יהודים במחנה גרמני, ארגן כהן את הימלטותם אל ארד, שם צוידו בתעודות ונשלחו הלאה, אל בוקרשט, כדי לעשות את דרכם אל ארץ ישראל. פליטים יהודים מצפון טרנסילבניה ומדינות מרכז אירופה זלגו אל רומניה בדרכים לא חוקיות וכאשר שלטונות רומניה הפילו בפח מאה פליטים כאלה והעלו אותם במרמה על רכבת, שנועדה להגיע להונגריה (משם היו משלחים אותם אל מותם), כהן, שהיה איש אמונו של אברהם לייב זיסו, נשלח לסינאיה, שם פגש את מיכאי אנטונסקו והצליח לשכנע אותו לתת הוראות להשבת הרכבת מהגבול ההונגרי. בין הניצולים ברכבת זו היה גם מנחם צבי קדרי, חתן פרס ישראל עתידי.
קטלגו קאי קולניאנה-קסופילה

ביוגרפיה

קול-קס נולדה בשנת 1988 בFrancistown. בשנת 2013, היא הייתה לבוטסואנאית הראשונה לצאת כאדם טרנסג' נדרית. היא למדה בבית הספר היסודי "קליפטון" בבוטסואנה, ובגיל 18 למדה בפנימייה בדרבן שבדרום אפריקה. היא סיימה תואר ראשון בתיאטרון באוניברסיטת ויטוואטרסראנד שביוהנסבורג, ותואר שני בזכויות אדם, תרבות וצדק חברתי באוניברסיטת לונדון. היא הפכה למלגאית צ'וונינג (תוכנית בינלאומית ללימודים מתקדמים במוסדות השכלה בריטים) ב-2016.
קול-קס היא המייסדת של פסטיבל התיאטרון הלהט"בי, Queer Shorts Showcase Festival, שהוא הפסטיבל הלהט"בי הראשון והיחיד בבוטסואנה. היא כתבה עבור Peolwane Magazine, The Kalahari Review, "וושינגטון בלייד" ו- AfroPUNK.com. קול-קס, שהיא מוזיקאית בעלת הכשרה קלאסית, גם מנגנת בלהקה, Chasing Jakyb. היא כותבת שירים עבור הקבוצה באנגלית ובשפת סטסוואנה (Setswana). הלהקה הוציא את האלבום הראשון שלה, Bongo Country, ב-2015.
קול-קס זכתה בפרס "מיטב בוטסואנה" לשנת 2013/2014 בקטגוריה אומנויות הבמה. היא דורגה במקום השני בפרסי המנהיגים הצעירים של שנת 2015. היא מונתה כעמיתת טד עולמית ב-2017, והייתה בת אומת המוטסואנה הראשונה לזכות במעמד זה. בשנת 2018, היא נבחרה לרשימת "100 נשים" של OkayAfrica, בתחום האמנויות.
קול-קס היא חברה בקולקטיב האמנים Inside/Out, ושימשה בתור האוצרת של הפרויקט המרכז של הפורום הכלכלי העולמי בגאבורון, "Global Shapers Community".
לותי כובליה

וָחטַנג (לוֹתי) כּוֹבָּלִיָה (בגאורגית: ვახტანგ (ლოთი) ქობალია; נולד ב-1950) היה קולונל גאורגי בדימוס, שהיה מעורב במלחמת האזרחים של גאורגיה בתחילת שנות ה-90 של המאה ה-20, שבה עמד בראש המיליציה הראשית של תומכי זוויאד גמסחורדיה, הזוויאדיסטים. פירוש הכינוי של כובליה, שהיה במקור נהג משאית, "לותי" הוא "שתיין".
כובליה עמד בראש הגדוד של המשמר הלאומי הגאורגי שהיה מוצב בזוגדידי. באותה תקופה פתחו קבוצות אופוזיציה חמושות בהפיכה כנגד הנשיא גמסחורדיה בדצמבר 1991. לאחר נפילתו של גמסחורדיה, בינואר 1992, הוביל כובליה מרד כנגד הנשיא החדש, שנתמנה ממרץ של אותה שנה, אדוארד שוורדנדזה, במחוז הולדתו של הנשיא המודח גמסחורדיה, סמגרלו. במהלך מלחמת אבחזיה, בשנת 1993, הצטרף הכוח בראשותו של כובליה לכוחות ההנהגה הגאורגית ונלחם כנגד הבדלנים האבחזים ובעלי בריתם מרוסיה עד לנקודה מסוימת. כשתבוסת כוחות הממשלה הייתה קרובה חזר גמסחורדיה לסמגרלו כדי להשיב את כוחו מהבסיס בזוגדידי.
עם חזרתו של גמסחורדיה לסמגרלו ב-24 בספטמבר 1993 התקבצו הזוויאדיסטים בזוגדידי ובהנהגתו של כובליה החלו להשתלט על ערי מערב גאורגיה. כובליה פירקו את הכוחות הנסוגים מאבחזיה מנשקם. הם חסמו כבישים ראשיים במערב גאורגיה. ב-2 באוקטובר של אותה שנה, כבשו את עיר הנמל פותי, והתקדמו כשבועיים לאחר מכן מזרחה לכיוון כותאיסי שם נעצרו על ידי כוחות מחדריוני בראשות ג'אבא יוסליאני. בסופו של דבר, בסוף 1993, הובסו גמסחורדיה ותומכיו.
כובליה נעצר על ידי קצינים גאורגים ואוקראינים בקייב ביולי 1994. בשנת 1996, לאחר משפט שנמשך כשנה בבית המשפט העליון של גאורגיה ונמצא אשם בבגידה, שוד והוצאתם להורג של חמישה חיילים שנתפסו על ידו וכן של כתב הטלוויזיה, דוד בולקוודזה, במהלך פעולות האיבה של אוקטובר 1993. הוא נשפט לעונש מוות, ששונה, בשנת 1997, למאסר עולם (20 שנה). כובליה הכחיש את ההאשמות נגדו והאשים את ממשלתו של שוורדנדזה כי בדו את ההאשמות נגדו. בשנת 2004, עם בחירתו של מיכאיל סאקשווילי, זכה כובליה לחנינה ושוחרר מהכלא כחלק ממדיניות הפיוס בגאורגיה. שחרורו מהכלא לווה במחאה ממשפחת בולקוודזה (הכתב שכובליה הורשע בהריגתו).
באוקטובר 2009, הצטרף כובליה למפלגת האופוזיציה, "התנועה לגאורגיה הוגנת", בראשות ראש הממשלה לשעבר, זוראב נור'אידלי.
קבוצת ארמיות מרכז

הקמה ראשונה

הקבוצה הראשונה שנקראה כך נוסדה ב-22 ביוני 1941 בעת מבצע ברברוסה. יעדה של קבוצת הארמיות במבצע היה לכבוש את מוסקבה. הודות להתנגדות סובייטית עיקשת הגרמנים הפסידו בקרב על מוסקבה ולא כבשו את העיר.
במהלך 1942 קבוצת ארמיות מרכז נלחמה כנגד קבוצות פרטיזנים בעורף הצבא הגרמני (בתחילת 1943 מוערך מספרם בכ-250,000). פרטיזנים אלו הורכבו מחיילים שניצלו מהכיתור הגדול של הכוחות הסובייטים ב-1941, מתאים שאומנו מבעוד מועד מלפני המלחמה ומאנשי המפלגה הקומוניסטית שנמלטו מידי הגסטאפו. הסטאבקה פיקד עליהם באופן ישיר והם היוו מטרד וחיבלו בקווי התקשורת והאספקה של הורמאכט. קבוצת הארמיות פעלה במספר מבצעים מיוחדים שבהם נהרגו אלפי פרטיזנים מידי הגרמנים.
ב-1943 השתתפה קבוצת ארמיות מרכז בקרב קורסק ונלחמה בהצלחה כנגד כוחות הצבא האדום בשנים 1943-1944 אך במבצע בגרטיון שתפס את הפיקוד הגרמני בהפתעה, חרץ יתרון מספרי סובייטי עצום (2.5 מיליוני חיילים סובייטים אל מול חצי מיליון חיילים גרמנים) את גורלה של קבוצת ארמיות מרכז. 350,000 חייליה נשבו במהלך המבצע וקבוצת הארמיות עצמה הושמדה.
במהלך ינואר 1945 לחמה קבוצת הארמיות בפיקוד לותר רנדוליץ בקרבות הקשים בפרוסיה המזרחית

הקמה שנייה

ב-25 בינואר 1945 שונה שמה של קבוצת ארמיות מרכז לקבוצת ארמיות צפון לאחר כיתורה על ידי הסובייטים בקניגסברג ואילו קבוצת ארמיות A קיבלה את הכינוי קבוצת ארמיות מרכז כשעליה מפקד הגנרל הגרמני פרדיננד שרנר. בשלב זה של הלחימה היה היתרון המספרי הסובייטי עצום (יחס של 9 חיילים סובייטים לחייל גרמני אחד). קבוצת הארמיות נלחמה בסלובקיה, פולין ובמהלך הקרב על ברלין והקרב על פראג. בפראג נכנעו שארית כוחות קבוצת ארמיות מרכז לסובייטים ב-11 במאי. במאי 1945 שרנר נטש את הפיקוד על קבוצת הארמיות וב-18 במאי נעצר על ידי האמריקנים.